Anders Grove Sund – Partner og Head of Test and Verification

Anders er ansvarlig for Technolutions test- og laboratorieaktiviteter, som kan strække sig helt fra proof-of-principle frem til Design Verification. Han arbejder indenfor robust design, både som mekanik- og testudvikler.

Til dagligt hjælper Anders Technolutions kunder med at udvikle testmetoder og udstyr, opstille og strukturere forsøg, samt dataanalyse. Her har han særligt fokus på, at forsøgene understøtter projekternes fremdrift, samtidig med at de bringer ny viden, som medvirker til at opnå den bedste og mest robuste løsning. For Anders handler det i sidste ende om at kunne kvantificere et produkts funktionelle karakteristika med henblik på optimering, for efterfølgende at kunne forudsige, hvilken variation, brugerne vil opleve når et produkt bliver bragt på markedet.

Anders er uddannet civilingeniør indenfor Design & Innovation fra DTU og har en bred erfaringsbase indenfor R&D i medicobranchen blandt andet fra Coloplast. Han har flere års erfaring indenfor teknologiudvikling og mekanikudvikling af medico devices i tæt samarbejde med kemikere, elektronik- og softwareudviklere.

Citat:

“Jeg er først og fremmest enormt beæret. Jeg føler, at Allan har vist tillid til mig og anerkendt min tilgang til Technolution og til projekterne. Jeg ser frem til at være med til at være med til at udvikle og drive Technolution fremad – og på samme tid, ser jeg frem til at udvikle mig sammen med Technolution.”